Kaišiadorių kultūros centro
2022 m. lapkričio mėnesio renginiai

	Data, laikas
	Renginys
	Vieta
	Atsakingas asmuo
	Aprašymas

	8 d.
18.00 val.

	Kino filmas vaikams
,,Guliveris grįžta“
	Kaišiadorių kultūros centras
	Arnoldas Škimelis
	Animacinis filmas šeimai
Sukurta: Ukraina
Trukmė: 1h 30 min

Bilieto kaina 5 EUR.
Bilietai parduodami prieš kino seansą.

	10 d.
18.00 val.
	 Ovidijus Vyšniauskas su koncertine programa ,,Auksiniai šlageriai“
	Kaišiadorių kultūros centras
	Arnoldas Škimelis
	Scenos legenda Ovidijus Vyšniauskas laukia visų  Kaišiadorių kultūros centre, kur klausytojai galės išgirsti ir kartu padainuoti visas gražiausias atlikėjo dainas. Išskirtinio balso tembro savininkas yra išleidęs dešimtį solinių albumų, koncertavęs visoje Lietuvoje ir su savo dainomis aplankęs pusę pasaulio.
Bilieto kaina kultūros centro kasoje 15 EUR.
I-V 16:00-18:00 (Tel. 8 346 51 398)

	11 d. 
18.00 val.
	Folkloro renginys „Tas oželis muki tpruki“
	Kaišiadorių kultūros centras
	Laima Morkūnienė
	Senovėje lietuviai lapkričio 12 dieną šventė Ožio šventę, skirtą pakviesti žiemai. Kad greičiau pasnigtų, piemenys aplink beržą tris kartus apvesdavo baltą ožką. Baltas beržas ir balta ožka simbolizavo sniegą. Mažiausią piemenuką kartais užsodindavo ant ožkos raitą. Išlikę žinių, kad šią dieną piemenukai žaisdavo žaidimą „oželį“ – prie galvos pridėję pirštus „baidydavosi“, erzindavo vienas kitą. Ožiai buvo papuošiami kaip karaliai, su karūnomis, vaišinami kopūstais ir morkomis. Šią dieną lauke ant laužo piemenukai paskutinį kartą kepdavo savo skanėstą – kiaušinienę iš dvylikos kiaušinių.
Ožio dieną Kaišiadorių kultūros centre minės net trijų folkloro kolektyvų piemenukai iš Žiežmarių, Rumšiškių ir Kaišiadorių.

	22 d.
18.00 val.
	Kino filmas suaugusiems ,,Skyrybos“
	Kaišiadorių kultūros centras
	Arnoldas Škimelis
	„Mano lietuviškos skyrybos“ – režisieriaus Mantas Verbiejus komedija, kuri pakvies žiūrovą į beprotišką kelionę, kupina juokingų atsitikimų ir smagių nesusipratimų.
Bilieto kaina 6 EUR.
Bilietai parduodami prieš kino seansą.

	25 d.
17.00 val.
	Vilniaus  Keistuolių teatro spektaklis ,,Labanakt, mama“
	Kaišiadorių kultūros centras
	Arnoldas Škimelis
	„Labanakt, mama“ – tai vienos dalies tragikomiškas spektaklis, statytas pagal amerikiečių rašytojos Marsha Norman pjesę. Spektaklis prasideda iš pirmo žvilgsnio įprastą, kasdienės monotonijos ir buities persmelktą vakarą, kurį motina Telma ir dukra Džesė leidžia kartu. Tik į įprastą ir atpažįstamą rutiną staiga įsiterpia Džesės žodžiai apie planuojamą savižudybę. Ši žinia tampa atskaitos tašku, priverčiančiu veikėjas su didesne atida pažvelgti vienai į kitą, iš naujo apmąstyti gyvenimą ir mirtį.
Spektaklio kūrėjos, narpliodamos šios keistos situacijos priežasčių grandinę, ieško būdų suvokti jautrius, kartais absurdo spalvomis nuspalvintus ryšius su pačiais artimiausiais. Spektaklyje žiūrovai kviečiami kartu mąstyti apie reikšmingą, bet dažnai taip ir neužduodamą klausimą – ar yra įmanomas dviejų žmonių atviras ir nuoširdus pokalbis, kai pagrindinė jo sąlyga yra pabandyti iš tikrųjų išgirsti vienam kitą?
Režisierė Ieva Stundžytė
Vaidina: Ilona Balsytė, Diana Kamarauskaitė/Lyja Maknavičiūtė
Scenografė ir kostiumų dailininkė Laura Luišaitytė
Kompozitorius Aidas Giniotis
Šviesų dailininkas Darius Malinauskas

Bilieto kaina 5 EUR


	24 d.
16.00 val.

	Suaugusiųjų mokymosi savaitei skirtas renginys „Atrask save“ 
	Kaišiadorių kultūros centras
	Aistė Gudeliauskaitė
	„Atrask save“ tai tarsi kūrybinė dienos stovykla suaugusiems. Jos metu dalyviai bus pakviesti į įvairias edukacijas: išmėgins įvairius  rankdarbius, dainuos, improvizuos. Renginys skirtas suaugusių mokymosi savaitei paminėti.
Išankstinė registracijas elektroniniu paštu a.gudeliauskaite@gmail.com 

	Data, Laikas
	Paroda
	Vieta
	Atsakingas asmuo
	Aprašymas

	Iki 11d.
	Respublikinė šiaudinių sodų paroda
,,Sodų sakmės“
	Kaišiadorių kultūros centras
	Lina Urbanavičienė
	Tai Vilniaus etninės kultūros centro organizuojama paroda, reprezentuojanti vieną gražiausių lietuvių tautodailės rūšių – šiaudinius sodus, kurių rišimo tradiciją siekiama įtraukti į UNESCO Reprezentatyvųjį žmonijos nematerialaus kultūros paveldo sąrašą.
Parodos rengėjų tikslas – ne tik parodyti šių kūrinių grožį, sakralumą, rišėjų kruopštumą bei kūrybiškumą, bet tuo pačiu ir įkvėpti bei padrąsinti daugiau žmonių prisiliesti prie sodų rišimo tradicijos. Juk netolimoje praeityje sodai kabėdavo kone kiekvienuose namuose: jie buvo rišami Kalėdoms, Velykoms, besilaukiant vaikelio ar ištekinant dukterį.
Parodoje eksponuojama per 60 sodų, kurių autoriai – rišėjai iš visos Lietuvos.

	10.17 – 11.11 d.
	Medžio drožinėjimo būrelio narių darbų paroda
	Kaišiadorių kultūros centras
	Vidmantas Kapačiūnas
	Tradicinė  paroda, kurioje eksponuojami geriausi metų bėgyje sukurti  būrelio narių darbai.

	11.04 – 12.04 d.
	Žaislų siuvimo ir rankdarbių būrelių natrių darbų paroda
	Kaišiadorių kultūros centras
	Danutė Leonavičienė, Giedrė Sasnauskienė
	Tradicinė  paroda, kurioje eksponuojami geriausi metų bėgyje sukurti  būrelio narių darbai.

	11.15 – 12.12 d.




15 d. 
17.30 val.
	Serge Ra tapybos darbų paroda ,,Gyvenimo šviesa”


Parodos pristatymas
	Kaišiadorių kultūros centras
	Lina Urbanavičienė
	Dailininkas gimė 1961 m. 1977 m. baigė Vorošilovgrado (dabar Luhanskas) vaikų dailės mokyklą. 1988 m. baigė Vorošilovgrado pedagoginį institutą. Dirbo tapybos mokytoju Luhansko mokyklose. Dalyvavo įvairiose parodose ir pleneruose. 2011 m. laimėjo paminklinės plokštės eskizų konkursą, o vėliau Luhansko nacionaliniame universitete pagal jį sukūrė paminklinę plokštę.
2014 metais su šeima pabėgo iš Rusijos okupuoto Luhansko į Kijevą. Ten tapė, eksponavo savo darbus Ukrainos galerijose ir internetinėse galerijose visame pasaulyje. Dirbo interjero dizaino srityje.
2022 metų kovo pradžioje su žmona, dukra ir anūkais, bėgdamas nuo Rusijos kariuomenės apšaudymo Kijeve, atvyko į Lietuvą. Čia dalyvavo keturiuose tapybos pleneruose, surengė personalines parodas Marijampolėje, Grigiškėse, Kaune.            
Dailininkas tapo aliejiniais dažais teptuku ir mentele. Kartais naudoja pastelę. Tapymo stilius – eksperimentinis impresionizmas.
Parodoje „Gyvenimo šviesa“ pristatoma tapybos darbų serija, skirta tragiškiems Ukrainos įvykiams. Paveiksluose vaizduojami ukrainiečių jausmai, kuriuos jie kasdien išgyvena šiuo tragišku periodu. Didesnė ekspozicijos dalis sukurta jau gyvenant Lietuvoje. 2013 ir 2015 metais, tarsi užbėgdamas įvykiams už akių, nutapė paveikslus ,,Sveiki atvykę. Atgal į SSSR” ir ,,Scuro mortem”. Jau gyvendamas Lietuvoje nutapė paveikslą ,,Pabaiga”, kuris užbaigė šią trilogiją. 


	Data, laikas
	Parodos išvykoje
	Vieta
	Atsakingas asmuo
	Aprašymas

	11.19 – 12.13 d.
	Projekto tarptautinio tapybos plenero ,,Kaišiadorių kraštas dailininkų akimis. Kruonis“ dalyvių darbų paroda.
	Raseinių Marcelijaus Martinaičio viešoji biblioteka
	Lina Urbanavičienė
	Liepos 7-14 dienomis vykusio tarptautinio tapybos plenero dalyvių darbų paroda. Šiemet pleneras Kruonio seniūnijoje. Parodoje eksponuojama profesionalių ir mėgėjų menininkų darbai iš Lenkijos, Ukrainos ir Lietuvos.

	11.03 – 12.04
	Kaišiadorių dailininkų tapybos paroda
	Ukmergės Vlado Šlaito viešoji biblioteka
	Lina Urbanavičienė
	Tęsiamas bendradarbiavimas su Ukmergės dailininkais, kuris užsimezgė 2016 m. tapybos plenere. Vykstama ne tik į bendrus plenerus, bet sudaroma galimybė Kaišiadorių ir Ukmergės gyventojams susipažinti su šių miestų dailininkų kūryba.

	03-30 
	Paroda ,,Draugystės skiautinys“
	Kaišiadorių 
šv. Faustinos mokykla-daugiafunkcis centras
	Nijolė Kriugždaitė
	Parodoje pristatomi darbai, kurie sukurti edukacinių užsiėmimų ,,Skiautinių motyvais. Kuriame kartu“ metu. 

	Data, laikas
	Edukacijos
	Vieta
	Atsakingas asmuo
	Aprašymas

	29 d. 
16.00 val.
	Edukacinis užsiėmimas ,,Dovana draugui”
	Kaišiadorių kultūros centras
	Danutė Leonavičienė, Giedrė Sasnauskaienė
	Lapkričio 29 d. Lietuvoje minima draugo diena. Edukacinio užsiėmimo metu visi norintys galės pasigaminti dovanėlę ir nudžiuginti draugą. 
Edukacija nemokama.

	Data, laikas
	Kolektyvo išvykos
	Vieta
	Atsakingas asmuo
	Aprašymas

	9 d. 
9.00 val.
	Edukacija „Švenčiame kartu“
	Kaišiadorių šv. Faustinos mokykla-daugiafunkcis centras
	Nijolė Kriugždaitė
	Dekoracijų kūrimas mokyklos gimtadienio torto muliažui iš gipso, papjė maše masės ir druskos tešlos.
Grupė sudaryta

	26 d.
16.00 val.
	„Romantinės muzikos popietė“
	Žagarės kultūros centras
	Laima Mažuolytė
	Kamerinis choras „Do-diez“ atliks savo koncertinę programą renginyje „Romantinės muzikos popietė“. Kartu dainuos su Žagarės kultūros centro moterų choru.


	12 d.

	Folkloro ansamblių šventė „Žiedupė“
	Krakių kultūros centras
	Laima Morkūnienė
	Vaikų ir jaunimo folkloro ansamblio „Žilvita“ pasirodymas folkloro šventėje


	13 d. 
12.00 val. 
	Baltojo oželio šventė
	Lietuvos liaudies buities muziejus
	Laima Morkūnienė
	Vaikų ir jaunimo folkloro ansamblio „Žilvita“ pasirodymas folkloro šventėje

	11.30 – 12.05 
	Kalėdinis chorų festivalis
	Malta
	Jurgita Jašauskienė
	Moterų choro kelionė ir dalyvavimas Maltos Kalėdiniame chorų festivalyje (The Malta International Christmas Choir Festival).

	19 d.
	Respublikinis festivalis-konkursas "Šokio pasaulis"
	Kauno kultūros centras
	Margarita Rainienė
	Modernaus šokio kolektyvo „Vizijos“ pasirodymas šokių konkurse.

	27 d.
	Tarptautinis baleto ir šiuolaikinio šokio festivalis- konkursas "ALLEGRO 2022"
	MKČ menų mokyklos "Šokio teatre"
	Margarita Rainienė
	Modernaus šokio kolektyvo „Vizijos“ pasirodymas šokių festivalyje.









